7.7.2023
EL
Επίσημη Εφημερίδα της Ευρωπαϊκής Ένωσης
L 174/39
Για κάθε έτος κατά το οποίο δεν επιτυγχάνονται οι στόχοι, οι στόχοι που δεν επετεύχθησαν θα πρέπει να αντισταθμίζονται, με την προς τα άνω προσαρμογή των στόχων στην πορεία απανθρακοποίησης για το επόμενο έτος.
Όπου είναι δυνατόν, εξετάστε το ενδεχόμενο να καταδείξετε χαμηλότερες μέσες εκπομπές σε σύγκριση με ομοτίμους και να αποφύγετε τους ειδικούς παράγοντες αποκλεισμού που απαριθμούνται στα άρθρα 9 έως 12 του κατ’ εξουσιοδότηση κανονισμού (ΕΕ) 2020/1818 της Επιτροπής, της 17ης Ιουλίου 2020.
Υπερστάθμιση των επιχειρήσεων που καθορίζουν και δημοσιεύουν στόχους μείωσης των εκπομπών αερίων του θερμοκηπίου Στις εκδόσεις κεφαλαίων των επιχειρήσεων μπορεί να δοθεί μεγαλύτερη βαρύτητα σε έναν δείκτη αναφοράς που ακολουθεί τους δείκτες αναφοράς της ΕΕ για το κλίμα, εάν η εκδίδουσα επιχείρηση μπορεί να αποδείξει ότι έχει θέσει και δημοσιεύσει στόχους μείωσης των εκπομπών αερίων του θερμοκηπίου, εφόσον πληρούνται οι ακόλουθες προϋποθέσεις: α) ο εκδότης των συνιστώντων τίτλων δημοσιεύει με συνέπεια και ακρίβεια τις εκπομπές αερίων του θερμοκηπίου των πεδίων εφαρμογής 1, 2 και 3· β) ο εκδότης των συνιστώντων τίτλων έχει μειώσει την ένταση των εκπομπών αερίων του θερμοκηπίου ή, κατά περίπτωση, τις απόλυτες εκπομπές αερίων του θερμοκηπίου, περιλαμβανομένων των εκπομπών αερίων του θερμοκηπίου των πεδίων εφαρμογής 1, 2 και 3, κατά τουλάχιστον 7 % κατά μέσο όρο ετησίως για τουλάχιστον τρία διαδοχικά έτη.
5.
Ταξινομία της ΕΕ
Το παρόν τμήμα αφορά το σημείο 6 της σύστασης της Επιτροπής. 5.1.
Σε ποιες περιπτώσεις μπορεί να χρησιμοποιηθεί η ταξινομία της ΕΕ Οι επιχειρήσεις μπορούν να χρησιμοποιούν την ταξινομία ως εργαλείο χρηματοδότησης της μετάβασης, για τον σχεδιασμό της μετάβασης των οικονομικών δραστηριοτήτων τους και τη διάθεση των αναγκαίων επενδύσεων μετάβασης.
Ως εκ τούτου, η ταξινομία μπορεί να χρησιμοποιηθεί για την ταξινόμηση των βιώσιμων επενδύσεων, τη μέτρηση υφιστάμενων και προβλεπόμενων κλιματικών ή περιβαλλοντικών επιδόσεων, τον καθορισμό στόχων και την επικοινωνία, καθώς και τη διατύπωση στόχων που συνδέονται με την ταξινομία στα σχέδια μετάβασης.